ฮั่งเส็งปิดเช้าลบ 87.38 จุด เหตุวิตกหนี้กรีซ
ฮั่งเส็งปิดเช้าลบ 87.38 จุด เหตุวิตกหนี้กรีซ
12 พ.ค. 2558

ดัชนีฮั่งเส็งตลาดหุ้นฮ่องกงปิดภาคเช้าปรับตัวลดลง โดยดัชนีฮั่งเส็งลดลง 87.38 จุด หรือ 0.32% ปิดภาคเช้าที่ 27,630.82 จุดเพราะได้รับปัจจัยลบจากการร่วงลงของตลาดหุ้นนิวยอร์กเมื่อคืนนี้ อันเป็นผลมาจากความวิตกกังวลเกี่ยวกับปัญหาหนี้กรีซ
ทั้งนี้ การประชุมรัฐมนตรีคลังยูโรโซน หรือยูโรกรุ๊ป ได้เสร็จสิ้นลงแล้ว โดยที่ประชุมไม่มีการบรรลุข้อตกลงใดๆเพื่อที่จะคลี่คลายวิกฤตหนี้สินของกรีซ